hotchpotch/miracl-hf-unified huggingface dataset:
การปลูกถ่ายเซลล์ต้นกำเนิดของเม็ดเลือด
การปลูกถ่ายเซลล์ต้นกำเนิดของเม็ดเลือด () คือการปลูกถ่ายเซลล์ต้นกำเนิดเม็ดเลือด ซึ่งอาจเก็บจากเลือดดำ (peripheral blood หรือ Venous blood) ไขกระดูก (bone marrow) หรือ เลือดจากสายสะดือ (umbilical cord blood) เซลล์เหล่านี้เจริญมาจากเนื้อเยื่อมีโซเดิร์ม และส่วนใหญ่อยู่ที่ไขกระดูกส่วนไขแดง พบได้ในใจกลางกระดูกส่วนใหญ่
เซลล์ต้นกำเนิดเม็ดเลือดนี้สามารถพัฒนาไปเป็นเม็ดเลือดในสายไมอีลอยด์ (เช่น เม็ดเลือดขาวโมโนไซต์ แมโครฟาจ นิวโตรฟิล เบโซฟิล อีโอซิโนฟิล เม็ดเลือดแดง เซลล์เดนไดรต์ เมกะแคริโอไซต์ และเกล็ดเลือด) และสายลิมฟอยด์ (เช่น เม็ดเลือดขาวลิมโฟไซต์ชนิดเซลล์ทีและเซลล์บี เซลล์เอ็นเค) ได้
นิโคล เชอร์ซิงเงอร์
นิโคล เพรสโกเวีย เอลีโกลานี บาเลียนเต เชอร์ซิงเงอร์ ( ; 29 มิถุนายน พ.ศ. 2521) เป็น นักร้อง โปรดิวเซอร์เพลง นางแบบ นักแสดง นักเต้น ชาวอเมริกัน ซึ่งเป็นที่รู้จักกันดี ในฐานะหัวหน้าวง เดอะ พุสซีแคตดอลส์ เดิมนิโคล เชอร์ซิงเงอร์ เป็นนักร้องร่วมให้กับวงดนตรี เดย์ ออฟ เดอะ นิว และเป็นสมาชิกของวงที่มาจากรายการเรียลลิตี้ทีวี อีเดน ครัช หลังจากนั้นเธอได้ออกจากวง และเข้ามาร่วมวง เดอะ พุสซีแคตดอลส์ ในฐานะนักร้องนำ
กับการทำงานร่วมกับวง เดอะ พุสซีแคตดอลส์ เธอได้มีการออกอัลบั้ม 2 อัลบั้ม ได้แก่ อัลบั้ม PCD และอัลบั้ม Doll Domination และเริ่มต้นทัวร์คอนเสิร์ต และหลังจากที่เธอออกจากวง เดอะ พุสซีแคตดอลส์ ในเดือน ธันวาคม 2553 นั้น นิโคล เชอร์ซิงเงอร์ได้เริ่มต้นทำเพลงอัลบั้มเดี่ยว ที่มีชื่อว่า อัลบั้ม Killer Love และอัลบั้ม Don't Hold Your Breath ซึ่งสามารถนำเป็นอันดับ 1 ของ UK Singles Chart ทำให้เธอกลายเป็นศิลปินเดี่ยวคนแรกที่มีผลงานเป็นอันดับที่ 1 นอกจากนั้น นิโคล เชอร์ซิงเงอร์ ได้รับรางวัลชนะเลิศ จากการประกวด Dancing with the Stars ครั้งที่ 10 ในปี 2553 และถัดมาเธอก็ได้รับการเชิญชวนให้เป็นกรรมการตัดสินรายการ The X Factor ของทางประเทศสหรัฐอเมริกา ในเดือน กันยายน 2555 และต่อมาในปี 2556 - 2557 ได้ย้ายการเป็นกรรมการ The X Factor ของทางประเทศสหรัฐอเมริกา มาเป็นกรรมการให้ The X Factor UK ในประเทศสหราชอาณาจักรหริออังกฤษ เป็นเวลา 2 ปี
นิโคล เชอร์ซิงเงอร์ มีชื่อเกิดว่า นิโคล เพรสโกเวีย เอลีโกลานี บาเลียนเต () เกิดที่โฮโนลูลู รัฐฮาวาย สหรัฐอเมริกา ในครอบครัวคาทอลิก บิดาชื่อ อัลฟอนโซ บาเลียนเต ชาวฟิลิปปินส์ กับมารดาชื่อ โรสแมรี เอลีโกลานี ลูกครึ่งฮาวาย-รัสเซีย มาจากตาของเธอที่เป็นชาวฮาวาย และยายที่มีเชื้อสายรัสเซีย
เชอร์ซิงเงอร์กำเนิดขึ้นขณะที่มารดาของเธออายุได้ 18 ปี พ่อแม่ของเธอเลิกรากันตั้งแต่เธอยังเด็ก จนเมื่อเธอมีอายุ 6 ปี ครอบครัวของมารดาจึงย้ายไปอยู่ที่ลุยส์วิลล์ รัฐเคนทักกี พร้อมกับน้องสาวชื่อคีลา และแกรี เชอร์ซิงเงอร์ พ่อเลี้ยงชาวอเมริกันเชื้อสายเยอรมัน และในเวลาต่อมาเธอจึงเปลี่ยนมาใช้นามสกุลของบิดาบุญธรรม
ในปี 2544 นิโคล เชอร์ซิงเงอร์ ได้แข่งขันรายการทีวีของประเทศอเมริกาที่มีชื่อว่า ป๊อปสตาร์ และเธอได้เป็นหนึ่งในผู้ผ่านเข้ารอบ และมีสมาชิกทีมวงเกิร์ลกรุ๊ป อีเดน ครัช มาร่วมทำงานอีก 4 คน คือ Ivette Sosa Maile Misajon Ana Maria Lombo และ Rosanna Tavarez ในที่สุด เธอได้มาเป็นนักร้องนำ โดยมีเพลง Get Over Yourself (Goodbye) ซึ่งสามารถทำยอดขายได้เป็นอันดับหนึ่ง และเป็นเพลงฮิตอันดับที่ 8 ของชาร์ต Billboard Hot 100 ในขณะนั้น อีเดน ครัช ได้ร่วมทัวร์คอนเสิร์ตกับ 'N Sync และเจสซิกา ซิมป์สัน ในขณะนั้นเอง นิโคล เชอร์ซิงเงอร์ ได้รับการทาบทามให้มาเป็นนักร้องคนที่ 4 ของวง แบล็ก อายส์ พี แต่เธอต้องปฏิเสธ เนื่องจากเธอยังอยู่ในสัญญาและยังเป็นสมาชิกของ อีเดน ครัช (และ เฟอร์กี้ได้เข้ามาแทน) อย่างไรก็ตาม บริษัท ลอนดอน ไซร์ เรคคอร์ด ได้ยุติลง และถือว่าเป็นการยุบวง อีเดน ครัช ด้วย
ช่วงเดือนพฤษภาคม 2546 นิโคล เชอร์ซิงเงอร์ ได้ร่วมทีมกับ เดอะ พุสซีแคตดอลส์
องอาจ วงษ์ประยูร
นายองอาจ วงษ์ประยูร (เกิด 16 กุมภาพันธ์ พ.ศ. 2505) สมาชิกสภาผู้แทนราษฎรจังหวัดสระบุรี เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคประชาธิปัตย์ ปัจจุบันสังกัดพรรคเพื่อไทย
องอาจ วงษ์ประยูร เกิดเมื่อวันที่ 16 กุมภาพันธ์ พ.ศ. 2505 เป็นบุตรของนายบัญญัติ วงษ์ประยูร อดีต ส.ส. สระบุรีหลายสมัย และนางทองอยู่ วงษ์ประยูร มีพี่น้อง 4 คน หนึ่งในนั้นคือนายอรรถพล วงษ์ประยูร ซึ่งเป็น ส.ส. สระบุรีเช่นกัน
สำเร็จการศึกษานิติศาสตรบัณฑิต สาขากฎหมาย มหาวิทยาลัยธรรมศาสตร์, Bachelor of Science International Business สาขาบริหารธุรกิจ Fort Lauderdale College และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง
สมรสกับนางปิยะดา ส.อบจ.สระบุรี เขตอำเภอพระพุทธบาท (ปี พ.ศ. 2554) มีบุตร 2 คน บุครชายชื่อ นายเอกชัย วงษ์ประยูร จบการศึกษาจากมหาวิทยาลัยธรรมศาสตร์
อดีตเป็นเทศมนตรีเทศบาลตำบลพระพุทธบาท ต่อมาปี พ.ศ. 2549 ได้รับการเลือกตั้งเป็นสมาชิกวุฒิสภาจังหวัดสระบุรี หลังจากนั้น พ.ศ. 2550 ลงสมัครเป็นสมาชิกสภาผู้แทนราษฎรสังกัดพรรคประชาธิปัตย์ แต่ไม่ได้รับการเลือกตั้ง โดยได้คะแนนมาเป็นอันดับที่ 3 (มี ส.ส. ได้ 2 คน) ต่อมา พ.ศ. 2552 พรรคพลังประชาชนถูกยุบพรรค นายวีระพล อดิเรกสาร ซึ่งเป็น ส.ส.สระบุรี และเป็นกรรมการบริหารพรรคพลังประชาชนถูกติดสิทธิ์ทางการเมือง นายองอาจจึงลงสมัครรับเลือกตั้งอีกครั้ง และได้รับการเลือกตั้งเป็นครั้งแรก
ต่อมา พ.ศ. 2554 ย้ายไปสมัครเป็นสมาชิกพรรคเพื่อไทย โดยการชักชวนของพลตำรวจเอกประชา พรหมนอก ซึ่งมีศักดิ์เป็นญาติ และลงสมัครรับเลือกตั้งเป็นสมาชิกสภาผู้แทนราษฎรจังหวัดสระบุรี
องอาจ วงษ์ประยูร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เหยี่ยวเคสเตรล
เหยี่ยวเคสเตรล (Common Kestrel, European Kestrel, Eurasian Kestrel หรือ Old World Kestrel) เป็นนกล่าเหยื่อในวงศ์เหยี่ยวปีกแหลม ในบริเตนนั้นไม่มีเหยี่ยวสีน้ำตาลชนิดอื่น มันถึงถูกเรียกว่า "kestrel"
เหยี่ยวเคสเตรลมีการกระจายพันธุ์กว้าง ทั้งในยุโรป, เอเชีย, และ แอฟริกา แม้ว่าจะมีการตั้งถิ่นฐานของนกบนเกาะในมหาสมุทรสองสามเกาะ แต่การพบนกอพยพหลงนั้นยากมากในไมโครนีเซีย มีบันทึกเพียงสองครั้งในกวมและเกาะไซปัน
ตัวผู้หัวเทา หนังรอบตาและหนังคลมจมูกเหลือง แถบหนวดข้างแก้มดำ ลำตัวด้านบนน้ำตาลแดงมีลายจุดจากปลายขนดำ ตะโพกและหางเทาปลายดำ ขอบหางขาว ลำตัวด้านล่างน้ำตาลอ่อนแกมขาวมีลายจุดสีเข้ม ขณะบินด้านบนเห็นขนปลายปีกดำ ปีกด้านล่างขาวแกมน้ำตาลมีลายดำที่ขนคลุมใต้ปีก ตัวเมียหัวและลำตัวด้านล่างน้ำตาลแดงมีลายขีดดำชัดเจนกว่า หางน้ำตาลแดงมีลายบั้งเล็กๆ ปลายดำกว้างปลายสุดขาว ท้องและก้นค่อนข้างขาว นกวัยอ่อนคล้ายตัวเมียแต่ลายขีดและจุดชัดเจนกว่า ลำตัวด้านบนแกมน้ำตาลมากกว่า ร้องดัง "คลี-คลี-คลี"
ชาผูเอ่อร์
ชาผูเอ่อร์ () เป็นชาที่ปลูกทางภาคใต้ของมณฑลยูนนาน ที่อำเภอผูเอ่อร์ โดยชนชาติอี๋ ซึ่งเป็นชนกลุ่มน้อยของมณฑลยูนนาน ชาผูเอ่อร์ นับว่าเป็นชาที่ดังและมาแรงมากในปัจจุบัน เปรียบกันว่ามีราคาเท่ากับทองคำเลยทีเดียว ชาผูเอ่อร์เป็นชาหมัก น้ำชามีสีดำ ผลิตมากจากชาพันธ์ใบใหญ่ยูนนานเท่านั้น ชาชนิดนี้ผู้ใดได้ดื่มเป็นครั้งแรกจะรู้สึกว่ามีกลิ่นแรงและรสชาติเข้มข้นมาก แต่เมื่อดื่มเป็นครั้งต่อ ๆ ไปจะรู้สึกติดใจจนลืมไม่ลง ชาผูเอ่อร์มีกรรมวิธีการผลิดแบบโบราณโดยการหมักไว้ในเข่งตะกร้าสานด้วยไม้ไผ่และรองด้วยใบตอง หมักแล้วอัดเป็นก้อนตั้งแต่ขนาดเท่าหัวแม่มือ ไปจนถึงขนาดเท่าโต๊ะกลม ๆ แล้วเก็บไว้ตั้งแต่ 1 ปี 5 ปี 10 ปี ไปจนถึง 20 ปี แล้วนำออกขาย
เมื่อ 2,100 ปีก่อน ได้มีการค้นพบใบชาและริเริ่มการปลูกชา ในเวลาต่อมา แต่ชาผูเอ่อร์นั้น ได้มีประวัติความเป็นมาราวๆ 1,700 กว่าปี ถึงแม้ชาจะมีอยู่มากมายหลายชนิด แต่ชาทั้งหลายเหล่านี้ จะถูกจำแนกออก เป็น 4 ชนิดใหญ่ ตามวิธีการผลิต คือ
ชาชนิดไม่หมัก ซึ่งได้แก่ ชาเขียว ชาชนิดหมักตลอดการผลิต ได้แก่ ชาดำ ชาชนิดหมักช่วงระยะเวลาหนึ่งของการผลิต ได้แก่ ชาอูหลง ชาชนิดหมักช่วงระยะเวลาหนึ่ง แล้วสามารถพัฒนาอายุด้วยการบ่ม ด้วยตัวของมันเอง ได้แก่ ชาผูเอ่อร์
การผลิตชาผูเอ่อร์ที่ลึกลับและน่าค้นหานั้น ก็คือ การนำใบชาเขียว ที่ตากแห้งแล้ว จากนั้นนำมาผ่าน กรรมวิธีการบ่มโดยวิธีธรรมชาติ หรือว่าโดยวิธีที่มนุษย์คิดค้นขึ้น 
เพียงระยะเวลา 800 ปี ชื่อเสียงของชาผูเอ่อร์นั้น โด่งดังไปยังทั่วโลก จากทิศเหนือดังไปจนถึง รัสเซีย ตะวันตกไปยัง ยุโรป และอาหรับ ทิศตะวันออก ไปยัง ญี่ปุ่น ทิศใต้ไปยัง มาเลเซีย และประเทศสยาม เมื่อประมาณ 150 ปีก่อน ได้มีนักวิชาการ ชาวรัสเซีย ชื่อ Tolstoy ได้บรรยายถึง สรรพคุณของชาตัวหนึ่ง ซึ่งมีสรรพคุณที่น่าศึกษาและค้นคว้าลงในหนังสือ (WAR & PEACE) ว่าสามารถทำให้สร่างเมาได้ อีกทั้งยังช่วยเพิ่มประสิทธิภาพในการย่อยอาหารได้อีกด้วย ซึ่งก็คือ ชาผูเอ่อร์นั่นเอง แม้แต่ประเทศที่ขึ้นชื่อว่าเป็นหลังคาโลก อย่าง ทิเบตนั้น ไม่ว่าจะเป็นชนชั้นระดับสูง อย่าง ลามะ รวมถึง ประชาชนทั่วไป ได้มีคำกล่าวที่ว่า “ยอมแม้แต่ที่จะไม่ทานข้าว 3 มื้อ แต่ไม่ยอมที่จะขาดการดื่ม ชาผูเอ่อร์ แม้แต่วันเดียว” ชาที่มีประวัติยาวนานต่อเนื่อง นับ ร้อยๆปี อย่างชาผูเอ่อร์นั้น การขนส่งชา ก็จะมีการใช้ทั้งคนแบก และใช้รถม้าบรรทุกชา ไปส่งยังที่ต่างๆ ที่ห่างไกล จึงเป็นที่มา ของ “เส้นทางการเดินของรถม้าส่งชา ที่โด่งดัง” ด้วย ฉะนั้น
ไม่เพียงแต่เป็นที่รู้จักของคนทั่วไปเท่านั้น แต่เป็นส่วนหนึ่ง ในชีวิตประจำวันของผู้คน อีกด้วย ประเทศอื่นๆ นั้น ก็มีการรับรู้และดื่มชาผูเอ่อร์มาเป็นระยะเวลานานแล้ว อาทิ ในฮ่องกง รู้จักชาผูเอ่อร์มา มากกว่า 100 ปี ฝรั่งเศส ญี่ปุ่น เกาหลี เยอรมัน รู้จักมา มากกว่า 50 ปี ไต้หวัน รู้จักมา ประมาณ 30 ปีและ มาเลเซีย มากกว่า 20 ปี เป็นต้น
ชาผู๋เอ๋อร์ความจริงแล้วไม่จำเป็นต้องเป็นก้อนอย่างที่เราเข้าใจเสมอไป แต่เนื่องการจากการอัดเป็นก้อนเป็นแผ่นนั้นในสมัยโบราณย่อมสะดวกกว่าในด้านการขนส่ง ปัจจุบันเราจึงเห็นเป็นก้อนเสียโดยมาก เพราะการรักษาวัฒนธรรมเดิมๆไว้นั่นเอง
ไนท์อินไวท์ซาติน
ไนท์อินไวท์ซาติน () เป็นเพลงจากอัลบั้ม "Days of Future Passed" อัลบั้มที่สามของวงเดอะมูดีบลูส์ แต่งโดย จัสติน เฮย์เวิร์ด มือกีตาร์และนักร้องนำของวง วางจำหน่ายซิงเกิลเมื่อเดือนพฤศจิกายน ค.ศ. 1967 เพลงนี้ได้รับการจัดเข้าทำเนียบหอเกียรติยศ ในพิธีประกาศรางวัลแกรมมีประจำปี 1999
อัลบั้ม Days of Future Passed ถือว่าเป็นผลงานในแนวโปรเกรสซีฟร็อกชุดแรกของวง ก่อนหน้านี้เดอะมูดีบลูส์มีสัญญาอยู่กับเดคคาเรเคิดส์ และได้รับมอบหมายจากต้นสังกัดให้ทำผลงานชุดใหม่ โดยนำซิมโฟนีหมายเลข 9 "From the New World" ของอานโตนิน ดโวชาค มาตีความในแบบร็อกแอนด์โรล เพื่อใช้โปรโมทระบบบันทึกเสียงแบบใหม่ Deramic Stereo Sound (DSS) ของค่ายแผ่นเสียง "เดอแรมเรเคิดส์" บริษัทลูกที่ตั้งขึ้นมาใหม่ของเดคคา
เดอะมูดีบลูส์นำผลงานที่แต่งให้เดคคามาพัฒนาเป็นคอนเซปต์อัลบั้ม Days of Future Passed ประกอบด้วย 7 แทรค แต่ละแทรคกล่าวถึงชีวิตประจำวันของชายคนหนึ่ง ตั้งแต่ตื่นตอนเช้าจนถึงเข้านอนตอนกลางคืน มีนักดนตรีประกอบด้วย จัสติน เฮย์เวิร์ด (ร้องนำ-กีตาร์โปร่ง), จอห์น ลอดจ์ (กีตาร์เบส), ไมค์ พินเดอร์ (คีย์บอร์ดเมลโลทรอน), เรย์ โทมัส (ฟลูท), แกรม เอดจ์ (กลอง-เพอร์คัชชัน) และวงออเคสตราอำนวยเพลงและเรียบเรียงโดย ปีเตอร์ ไนท์ เพลงไนท์อินไวท์ซาตินนี้เป็นเพลงที่เจ็ด เพลงสุดท้ายของอัลบั้ม
ผลงานชิ้นนี้เกือบไม่ได้วางจำหน่าย เนื่องจากผู้บริหารเดอแรมเรเคิดส์คิดว่าการนำดนตรีคลาสสิกมาผสมผสานกับดนตรีร็อก แบบซิมโฟนิก เป็นเรื่องล้ำสมัย เกรงว่าผลงานจะล้มเหลวหากไม่ได้การยอมรับ
เมื่อซิงเกิลวางจำหน่ายครั้งแรก มีความยาวถึง 7 นาที 38 วินาที ขึ้นได้ถึงอันดับที่ 19 ในชาร์ตซิงเกิลแห่งสหราชอาณาจักร กล่าวกันว่าซิงเกิลน่าจะมีอันดับดีกว่านี้หากมีความยาวไม่ถึง 7 นาที เพราะสถานีวิทยุต่างๆ จะสามารถเปิดโปรโมทได้บ่อยครั้งกว่า
ในปี ค.ศ. 1972 ทางวงได้วางจำหน่ายซิงเกิลอีกครั้งหนึ่งในสหรัฐอเมริกา หลังจากมีตัวอย่างความสำเร็จของซิงเกิลที่มีความยาวมากๆ เช่น "Hey Jude" (7 นาที 11 วินาที) ของเดอะบีเทิลส์ และ "Layla" (7 นาที 2 วินาที) ของอีริก แคลปตัน การวางจำหน่ายในครั้งที่สองนี้ ซิงเกิลขึ้นได้ถึงอันดับ 2 ของบิลบอร์ดฮอต 100 และอันดับ 1 ของนิตยสารแคชบอกซ์ มียอดจำหน่ายมากกว่าหนึ่งล้านแผ่น ในปลายปีนั้นซิงเกิลวางจำหน่ายในสหราชอาณาจักร และขึ้นถึงอันดับ 9 ในปี 1979 ได้วางจำหน่ายซิงเกิลอีกครั้งหนึ่ง ขึ้นถึงอันดับ 14
เหยี่ยวเคสเตรลพันธุ์อเมริกา
เหยี่ยวเคสเตรลพันธุ์อเมริกา () หรือที่เรียกกันอย่างไม่เป็นทางการว่า "Sparrow Hawk (เหยี่ยวนกกระจอก) " เป็นเหยี่ยวปีกแหลมขนาดเล็ก และเป็นเหยี่ยวเคสเตรลชนิดเดียวที่พบในทวีปอเมริกา เป็นเหยี่ยวปีกแหลมที่พบมากในทวีปอเมริกาเหนือและพบในถิ่นอาศัยหลากหลายรูปแบบ ด้วยความยาว 19 - 21 เซนติเมตร มันจึงเป็นเหยี่ยวปีกแหลมขนาดเล็กที่สุดในทวีปอเมริกาเหนือ เหยี่ยวเคสเตรลพันธุ์อเมริกามีลักษณะต่างกันในสองเพศ ทั้งขนาดและชุดขน แม้ว่าทั้งสองเพศจะมีสีขนค่อนข้างแดงที่หลังที่เห็นได้ชัด นกวัยอ่อนมีชุดขนคล้ายนกโตเต็มวัย
เหยี่ยวเคสเตรลพันธุ์อเมริกาล่าเหยื่อโดยการบินร่อนกลางอากาศด้วยการกระพือปีกอย่างรวดเร็ว และสอดส่ายสายตาพบพื้นเพื่อหาเหยื่อ ปกติจะกินตั๊กแตน, กิ้งก่า, หนู, และนกขนาดเล็กเป็นอาหาร เหยี่ยวทำรังในโพรงบนต้นไม้ หน้าผา อาคาร และสิ่งก่อสร้างอื่นๆ ตัวเมียวางไข่ครั้งละสามถึงเจ็ดใบ พ่อและแม่ช่วยกันกกไข่ เหยี่ยวเคสเตรลพันธุ์อเมริกาเป็นนกที่ใช้ในกีฬาล่าเหยื่อด้วยนกตระกูลเหยี่ยว โดยเฉพาะผู้เริ่มต้น
พิสัยการผสมพันธุ์วางไข่เริ่มจากตอนกลางและตะวันตกของรัฐอะแลสกาข้ามไปยังตอนเหนือของประเทศแคนาดาถึงรัฐโนวาสโกเชีย และลงไปทางใต้ตลอดทวีปอเมริกาเหนือ ในตอนกลางประเทศเม็กซิโกและแคริบเบียน มันเป็นนกประจำถิ่นในอเมริกากลางและตลอดทั่วทวีปอเมริกาใต้ นกส่วนมากที่ผสมพันธุ์วางไข่ในประเทศแคนาดาและตอนเหนือของสหรัฐอเมริกาจะอพยพลงใต้เมื่อฤดูหนาว พบนกอพยพหลงบางครั้งในทางตะวันตกของยุโรป
เหยี่ยวเคสเตรลพันธุ์อเมริกาเป็นเหยี่ยวปีกแหลมขนาดเล็กที่สุดในทวีปอเมริกาเหนือ สองเพศมีลักษณะต่างกัน แม้ว่าชุดขนจะมีลักษณะคล้ายกันไปบ้าง นกเหยี่ยวยาว 19 - 21 เซนติเมตร ปีกกว้าง 50 - 60 เซนติเมตร ตัวเมียใหญ่กว่าตัวผู้ ตัวผู้หนัก 103 - 120 กรัม และตัวเมียหนัก 126 - 166 กรัม
มันแตกต่างจากนักล่าชนิดอื่นอีกหลายชนิด สองเพศมีลักษณะต่างกันที่ชุดขนมากกว่าขนาด ตัวผู้มีปีกสีเทา-ฟ้า มีลายจุดสีดำ ปีกด้านล่างขาวมีลายดำ หลังสีน้ำตาลแดงมีลายแถบที่ช่วงล่าง ท้องและตะโพกขาว มีลายจุดสีดำ หางสีน้ำตาลแดง ปลายมีสีน้ำตาลแดงหรือสีขาว มีลายแถบสีดำที่เกือบสุดปลายหาง ตัวเมียหลังและปีกมีสีน้ำตาลแดง มีลายแถบสีน้ำตาลดำ ด้านล่างมีสีครีมถึงสีแทน มีลายเส้นสีน้ำตาลเข้ม หางแตกต่างจากตัวผู้อย่างชัดเจน มีสีน้ำตาลแดงและมีลายแถบสีดำจำนวนมาก นกวัยอ่อนมีชุดขนคล้ายนกโตเต็มวัย ทั้งสองเพศ หัวมีสีขาว ด้านบนมีสีเทาออกฟ้า มีเส้นสีดำแคบๆ บนหน้า ด้านละสองเส้น ขณะที่เหยี่ยวเคสเตรลชนิดอื่นมีข้างละเส้น มีจุดสีดำ (ตา, ocelli) ในแต่ละข้างของคอที่มีสีขาวหรือส้ม ประโยชน์ของจุดทั้งสองนี้ยังคงเป็นที่ถกเถียง แต่ทฤษฎีที่เป็นที่ยอมรับมากที่สุดคือ เป็น "ตาหลอก" ซึ่งจะช่วยปกป้องนกจากการโจมตีของศัตรูที่อาจเกิดขึ้นได้
สุรสิทธิ์ เจียมวิจักษณ์
นายสุรสิทธิ์ เจียมวิจักษณ์ (เกิด 4 กุมภาพันธ์ พ.ศ. 2499) อดีตสมาชิกสภาผู้แทนราษฎรเชียงราย เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2538 ในสังกัดพรรคเอกภาพ ปัจจุบันสังกัดพรรคเพื่อไทย
สุรสิทธิ์ เจียมวิจักษณ์ เกิดเมื่อวันที่ 4 กุมภาพันธ์ พ.ศ. 2499 เป็นบุตรของนายเทพ และนางจันฟอง เจียมวิจักษ์ มีพี่น้อง 5 คน สำเร็จการศึกษาบริหารธุรกิจบัณฑิต สาขาบริหารธุรกิจ สถาบันราชภัฏสวนดุสิต สมรสกับนางขนิษฐา มีบุตร 3 คน
อดีตเป็นสมาชิกสภาจังหวัดเชียงราย 2 สมัย (ระหว่างปี พ.ศ. 2528 - พ.ศ. 2538) ได้รับการเลือกตั้งเป็นสมาชิกสภาผู้แทนราษฎรจังหวัดเชียงรายในปี พ.ศ. 2538 แต่สอบตกในครั้งต่อมา โดยในปี พ.ศ. 2544 ได้ย้ายลงสมัครในนามพรรคประชาธิปัตย์ พ่ายให้นายถาวร ตรีรัตน์ณรงค์ จากพรรคไทยรักไทย แต่หลังจากนั้น พ.ศ. 2548 ได้ลงสมัครภายใต้สังกัดพรรคไทยรักไทย แทนนายถาวร ที่ขึ้นไปลงสมัครในระบบบัญชีรายชื่อ นายสุรสิทธิ์ได้รับเลือกตั้งต่อกันมาอีก 3 สมัย
สุรสิทธิ์ เจียมวิจักษณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
รังสรรค์ วันไชยธนวงศ์
นายรังสรรค์ วันไชยธนวงศ์ (เกิด 18 กรกฎาคม พ.ศ. 2507) สมาชิกสภาผู้แทนราษฎรเชียงราย เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน
อดีตเป็น ส.อบจ. เชียงราย (พ.ศ. 2540 - 2548) ลงรับเลือกตั้งสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้ง ต่อมา พ.ศ. 2554 ลงสมัครในนามพรรคเพื่อไทย เอาชนะนายสุธีระพงษ์ วันไชยธนวงศ์ บุตรชายนายสมบูรณ์ วันไชยธนวงศ์ อดีต ส.ส. และมีศักดิ์เป็นอา ที่ย้ายไปพรรคภูมิใจไทย
รังสรรค์ วันไชยธนวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
พิเชษฐ์ เชื้อเมืองพาน
นายพิเชษฐ์ เชื้อเมืองพาน (เกิด 20 มกราคม พ.ศ. 2506) สมาชิกสภาผู้แทนราษฎรเชียงราย เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2546 ในสังกัดพรรคไทยรักไทย ปัจจุบันสังกัดพรรคเพื่อไทย
พิเชษฐ์ เชื้อเมืองพาน เกิดเมื่อวันที่ 20 มกราคม พ.ศ. 2506 เป็นบุตรของนายเพชร และนางสมนา เชื้อเมืองพาน มีน้องชาย 1 คน สำเร็จการศึกษาเทคโนโลยีการเกษตรบัณฑิต สาขาพืชศาสตร์ มหาวิทยาลัยแม่โจ้ วิทยาศาสตรมหาบัณฑิต สาขาเกษตรศาสตร์ มหาวิทยาลัยเกษตรศาสตร์ ปริญญาเอก วิทยาลัยนวัตกรรมและการจัดการ มหาวิทยาลัยราชภัฏสวนสุนันทา สมรสกับนางสาวธัญพิชชา ตรีวิชาพรรณ มีบุตร 1 คน
เขาเคยดำรงตำแหน่ง นายกองค์การเกษตรกรในอนาคตแห่งประเทศไทยภาคเหนือ และมีบทบาทในการนำผู้ชุมนุมเข้ากรุงเทพ เพื่อออกมาต้าน นาย สนธิ ลิ้มทองกุล
อดีตเคยดำรงตำแหน่งประจำสำนักเลขาธิการนายกรัฐมนตรี 2 สมัย และเคยเป็นที่ปรึกษา รมช.กระทรวงเกษตรและสหกรณ์ ต่อมา พ.ศ. 2544 ลงสมัครรับเลือกตั้งแบบบัญชีรายชื่อลำดับที่ 77 พรรคไทยรักไทย ไม่ได้รับเลือกตั้งในคราวแรก แต่ต่อมาได้รับเลื่อนขึ้นมาแทนพลเอกเชษฐา ฐานะจาโร ที่ลาออกในปี พ.ศ. 2546 ต่อมาปี พ.ศ. 2550 ลงสมัครรับเลือกตั้งเป็นสมาชิกสภาผู้แทนราษฎรแบบแบ่งเขต จังหวัดเชียงราย พรรคพลังประชาชน ได้รับการเลือกตั้ง และปี พ.ศ. 2554 ได้รับเลือกตั้งอีกครั้งในนามพรรคเพื่อไทย
อนึ่งในปี พ.ศ. 2553 เกิดกรณีหวิดวางมวยกับนายปลอดประสพ สุรัสวดี เนื่องจากนายปลอดประสพแถลงแผนปรองดองโดยไม่ผ่านที่ประชุมพรรค แต่ได้มีการปรับความเข้าใจกันในภายหลัง
ในวันที่ 24 พฤศจิกายน พ.ศ. 2556 เขาเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ ชุมนุมที่สนามกีฬาราชมังคลากีฬาสถาน
พิเชษฐ์ เชื้อเมืองพาน ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เดล
เดล (Del) คือชื่อดินแดนมนุษย์แห่งหนึ่งบนทวีปมิดเดิลเอิร์ธ ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ เดลเป็นอาณาจักรของมนุษย์ริมแม่น้ำเคลดูอิน (แม่น้ำรันนิ่ง) ตั้งอยู่ระหว่างภูเขาโลนลี่กับทะเลสาบลองเลค ปกครองโดยกิริออน จนกระทั่งมังกรสม็อกทำลายลงเมื่อปี 2770 ของยุคที่สาม หลังจากที่คนแคระฟื้นฟูอาณาจักรใต้ภูเขาโลนลี่แล้ว ชาวมนุษย์จึงกลับไปตั้งถิ่นฐานที่เดลอีกครั้ง
เดลล่มสลายลงอีกครั้งในช่วงสงครามแหวนเมื่อถูกมอร์ดอร์และชาวอีสเตอร์ลิงรุกราน ชาวเดลลี้ภัยไปยังเอเรบอร์กับพวกคนแคระ กษัตริย์ดาอินที่ 2 แห่งเอเรบอร์ (ไอร์อ้อนฟุต) กับกษัตริย์แบรนด์แห่งเดลถูกสังหารในระหว่างการสัประยุทธ์แห่งเดล เมื่อเซารอนสิ้นอำนาจแล้ว เดลจึงได้ฟื้นฟูอาณาจักรอีกครั้ง
งูแบล็กแมมบา
งูแบล็กแมมบา () งูพิษร้ายแรงมากชนิดหนึ่ง มีชื่อวิทยาศาสตร์ว่า "Dendroaspis polylepis" อยู่ในวงศ์งูพิษเขี้ยวหน้า (Elapidae) พบกระจายพันธุ์ในทวีปแอฟริกา ในแถบตอนใต้และตอนกลาง
งูแบล็กแมมบา มีรูปร่างเพรียวยาว มีลำตัวสีน้ำตาลเทา ท้องมีสีเทาขาวจนไปถึงสีเหลืองหรือเขียว เส้นขอบปากมีสีน้ำตาลดำ คอแบน ภายในปากสีดำสนิท มีต่อมพิษขนาดใหญ่ ตากลมโตขนาดใหญ่ มีความยาวโดยเฉลี่ยประมาณ 2 เมตร แต่มีขนาดยาวเต็มที่เกือบ 4 เมตร
งูแบล็กแมมบาเป็นงูที่มักไม่ขึ้นต้นไม้ แต่จะหากินและอาศัยบนพื้นเป็นหลัก เป็นงูที่เลื้อยคลานได้ไวมาก โดยสามารถเลื้อยได้ไวถึง 20 กิโลเมตร/ชั่วโมง จึงถูกจัดให้เป็นงูที่ไวที่สุดในโลก
นอกจากนี้แล้ว งูแบล็กแมมบายังได้ถูกจัดให้เป็นงูที่อันตรายและเป็นงูพิษที่มีขนาดใหญ่ที่สุดในทวีปแอฟริกา ด้วยความเป็นงูที่หากินบนพื้นเป็นหลัก คล่องแคล่วว่องไว อีกทั้งยังเป็นงูที่ไม่กลัวมนุษย์ มีอุปนิสัยดุร้ายก้าวร้าว เมื่อปะทะกับมนุษย์ซึ่ง ๆ หน้า จะไม่หลบหนีเหมือนงูชนิดอื่น ๆ
โดยคำว่า "แมมบา" นั้น หมายถึง "โลงศพ" เนื่องจากมีส่วนหัวแลดูคล้ายโลงศพของชาวตะวันตก ซึ่งชื่อนี้มีนัยถึงถึง "ความตายที่มาเยือน"
งูแบล็กแมมบา ใช้พิษในการหากินโดยใช้กัดเหยื่อให้ตาย แล้วจึงกลืนเข้าไปทั้งตัว ซึ่งได้แก่ กระต่าย, นก, ค้างคาว และสัตว์ฟันแทะ รวมถึงกบหรือสัตว์ครึ่งบกครึ่งน้ำทั่วไป และยังกินงูด้วยกันเป็นอาหารได้อีกด้วย มีพฤติกรรมออกหากินในเวลากลางวัน
พิษของงูแบล็กแมมบานั้นถือว่าร้ายแรงมาก ถูกจัดให้เป็นงูที่มีพิษอันตรายมากที่สุดติด 1 ใน 10 อันดับของโลก ก่อนหน้าที่จะมีการพัฒนาเซรุ่มแก้พิษนั้น ผู้ที่โดนกัดจะถึงแก่ความตายทั้งหมด โดยการกัดครั้งหนึ่งจะปล่อยพิษออกมาประมาณ 100-250 มิลลิกรัม มีผลต่อระบบประสาทส่วนกลาง ผู้ที่ถูกกัดจะเสียชีวิตด้วยอาการหัวใจล้มเหลวในเวลาเพียง 20 นาที แต่โดยเฉลี่ยคือ 2-4 ชั่วโมง จากความล่าช้าของการรักษา
งูแบล็กแมมบาสามารถที่จะฉกกัดได้อย่างว่องไว และสามารถขู่ แผ่แม่เบี้ย และชูหัวได้เหมือนกับงูเห่า ("Naja" spp.) หรืองูจงอาง ("Ophiophagus hannah") ซึ่งอยู่ร่วมวงศ์กัน แม้จะไม่ใหญ่เท่า แต่ก็สามารถฉกและชูหัวได้สูงถึง 2 เมตร
อิทธิเดช แก้วหลวง
นายอิทธิเดช แก้วหลวง (เกิด 19 พฤศจิกายน พ.ศ. 2506) สมาชิกสภาผู้แทนราษฎรเชียงราย เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
อิทธิเดช แก้วหลวง เกิดเมื่อวันที่ 19 พฤศจิกายน พ.ศ. 2506 เป็นบุตรของนายเอ็ม และนางทวีรัตน์ แก้วหลวง มีพี่น้อง 2 คน สำเร็จการศึกษานิติศาสตรบัณฑิต จุฬาลงกรณ์มหาวิทยาลัย และศิลปศาสตรมหาบัณฑิต สาขาเศรษฐศาสตร์ มหาวิทยาลัยเวสเทิร์นมิชิแกน ประเทศสหรัฐอเมริกา สมรสกับนางจิตต์อนงค์ มีบุตร 2 คน
ปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย และได้รับเลือกตั้งติดต่อกันมาอีก 3 ครั้ง
อนึ่ง นายอิทธิเดชเคยเป็นที่ปรึกษา รัฐมนตรีประจำสำนักนายกรัฐมนตรี พ.ศ. 2545, ที่ปรึกษา รัฐมนตรีว่าการกระทรวงอุตสาหกรรม พ.ศ. 2546, ที่ปรึกษา รัฐมนตรีว่าการกระทรวงคมนาคม พ.ศ. 2547 และที่ปรึกษา รัฐมนตรีว่าการกระทรวงทรัพยากรธรรมชาติและสิ่งแวดล้อม พ.ศ. 2548 รวมทั้งเป็นประธานคณะกรรมาธิการกิจการชายแดนไทย สภาผู้แทนราษฎร ระหว่าง พ.ศ. 2552 - 2554
อิทธิเดช แก้วหลวง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ละออง ติยะไพรัช
นางสาวละออง ติยะไพรัช (เกิด 11 ธันวาคม พ.ศ. 2505) สมาชิกสภาผู้แทนราษฎรเชียงราย เขต 7 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัดพรรคเพื่อไทย
ละออง ติยะไพรัช เกิดเมื่อวันที่ 11 ธันวาคม พ.ศ. 2505 เป็นบุตรของนายแต้ซ้ง และนางจม แซ่เตีย มีพี่ 3 คน อาทิ นางบุศริณธญ์ วรพัฒนานันท์ อดีตสมาวุฒิสภา ปัจจุบันเป็น ส.ส.บัญชีรายชื่อ พรรคเพื่อไทย และนายยงยุทธ ติยะไพรัช อดีตประธานสภาผู้แทนราษฎร ปัจจุบันอยู่บ้านเลขที่ 109 สำเร็จการศึกษาระดับปริญญาตรี บัญชี มหาวิทยาลัยหอการค้าไทย และปริญญาโท รัฐประศาสนศาสตร์ สถาบันบัณฑิตพัฒนบริหารศาสตร์ ปัจจุบันมีสถานะโสด
ลงสมัครรับเลือกตั้งเป็นครั้งแรกในปี พ.ศ. 2548 สังกัดพรรคไทยรักไทย และได้รับการเลือกตั้ง ต่อมา พ.ศ. 2550 ลงสมัครในนามพรรคพลังประชาชน แต่ภายหลังคณะกรรมการการเลือกตั้งตัดสินให้ใบเหลือง เลือกตั้งใหม่ นางสาวละอองได้รับเลือกอีกครั้ง ชนะคู่แข่งกว่า 5 หมื่นคะแนน พ.ศ. 2554 ลงสมัครและได้รับเลือกตั้งในนามพรรคเพื่อไทย
อนึ่ง ก่อนการลงสมัครรับเลือกตั้งในครั้งแรก พ.ศ. 2548 นางสาวละอองเคยดำเนินงานทางการเมืองโดยเป็นหัวหน้าคณะทำงานในพื้นที่ของยงยุทธ ติยะไพรัช พี่ชาย
ละออง ติยะไพรัช ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
งูแมมบา
งูแมมบา () เป็นงูพิษร้ายแรงมากสกุลหนึ่ง ใช้ชื่อสกุลว่า "Dendroaspis" จัดอยู่ในวงศ์งูพิษเขี้ยวหน้า (Elapidae) มีถิ่นกำเนิดในทวีปแอฟริกา
งูในสกุลงูแมมบานั้น เป็นงูที่มีลำตัวเรียวยาว มีส่วนหัวขนาดเล็ก มีตากลมโต มีขนาดความยาวโดยเฉลี่ยประมาณ 1.5-2 เมตร พบใหญ่ที่สุดได้ถึง 4 เมตร และเป็นงูที่มีความว่องไวมาก สามารถเลื้อยคลานได้เร็วถึง 12-20 กิโลเมตร/ชั่วโมง บนพื้นดิน จนถูกจัดให้เป็นงูที่เลื้อยไวที่สุดบนโลกมาแล้ว
งูแมมบานั้น จะมีสีเดียวตลอดทั้งลำตัว โดยจะมีทั้งสีน้ำตาล, สีเขียว หรือเหลือบสีต่าง ๆ บนเกล็ด รวมถึงสีขาวอมเทาหรือเทาตุ่น ๆ ด้วย ในบางชนิด มีเกล็ดเรียบลื่น เกล็ดบนหัวมีขนาดใหญ่ มุมปากยาว ดวงตามีขนาดกลมโต มีความแตกต่างกันมากระหว่างเพศ โดยงูตัวผู้จะมีขนาดใหญ่กว่าตัวเมียเล็กน้อย เป็นงูที่ขยายพันธุ์ด้วยการวางไข่ ดำรงชีวิตทั้งบนต้นไม้และพื้นดิน กินอาหารได้แก่ สัตว์ขนาดเล็กต่าง ๆ รวมทั้งงูด้วยกันเองด้วย
งูแมมบานั้นได้ถูกอนุกรมวิธานออกเป็นชนิดได้ 4 ชนิด คือ โดยงูแมมบาทุกชนิดนั้น เป็นงูที่มีพิษร้ายแรงมาก สามารถฆ่ามนุษย์ให้เสียชีวิตได้ ในเวลาเพียงไม่กี่นาที โดยมีผลต่อระบบประสาท ผู้ที่ถูกกัดจะเสียชีวิตด้วยอาการหัวใจวาย จนได้ชื่อว่า "แมมบา" อันหมายถึง "โลงศพ" เพราะมีส่วนหัวที่เป็นรูปสี่เหลี่ยมมุมฉาก ได้ชื่อว่าเป็นงูที่อันตรายที่สุดในทวีปแอฟริกา โดยเฉพาะในงูแบล็คแมมบาที่มีขนาดใหญ่ที่สุด และอาศัยหากินบนพื้นดิน ไม่ขึ้นไปบนต้นไม้ ที่สำคัญมีอุปนิสัยดุร้ายก้าวร้าว ไม่เกรงกลัวมนุษย์เหมือนงูชนิดอื่น ๆ อีกทั้งยังสามารถฉกกัดได้ด้วยความรวดเร็วและฉกในมุมที่ไม่มีงูสกุลใดทำได้ด้วย เนื่องจากกระดูกพาลาทีนไม่มีก้านกระดูกโคเอนัล ซ้ำยังสามารถฉกได้ไกลและสูงกว่า 2 เมตรอีกด้วย และสามารถแผ่แม่เบี้ยหรือพังพานได้ แม้จะไม่ใหญ่เท่าของงูเห่า ("Naja" spp.) และงูจงอาง ("Ophiophagus hannah") ที่ถูกวงศ์เดียวกันก็ตาม
นอกจากนี้เล้ว มีการวิจัยพบว่า พิษของงูแมมบานั้น โดยเฉพาะงูแบล็คแมมบา มีสารระงับความเจ็บปวดเหมือนกับมอร์ฟีน แต่มีผลข้างเคียงน้อยกว่า
โดยที่คำว่า "Dendroaspis" ที่ใช้เป็นชื่อสกุลนั้น หมายถึง "งูต้นไม้"
เดอะเฮาส์ออฟเดอะไรซิงซัน
เดอะเฮาส์ออฟเดอะไรซิงซัน () เป็นเพลงโฟล์กจากสหรัฐอเมริกา บางครั้งอาจเรียกสั้นๆ ว่า House of the Rising Sun หรือ ไรซิงซันบลูส์ (Rising Sun Blues) เนื้อเพลงกล่าวถึงชีวิตที่อยู่อย่างยากลำบากในบ้านหลังหนึ่งในนิวออร์ลีนส์ ที่ใครๆ ก็เรียกบ้านหลังนี้ว่า "Rising Sun" เพลงนี้เป็นเพลงพื้นบ้านของสหรัฐอเมริกาที่มีการบันทึกเสียงหลายครั้งมาตั้งแต่ช่วงทศวรรษ 1930 แต่ฉบับที่ได้รับความนิยมที่สุด เป็นผลงานของ ดิแอนิมอลส์ วงดนตรีร็อกสัญชาติอังกฤษที่บันทึกเสียงระหว่างเดินทางมาแสดงร่วมกับชัค เบอร์รีในสหรัฐอเมริกา วางจำหน่ายเมื่อเดือนมิถุนายน ค.ศ. 1964 ซิงเกิลฉบับนี้ขึ้นถึงอันดับหนึ่งทั้งในสหรัฐอเมริกา และสหราชอาณาจักร
แอลัน ไพรซ์ นักคีย์บอร์ดของดิแอนิมอลส์กล่าวว่า เฮาส์ออฟเดอะไรซิงซัน มีที่มาจากเพลงพื้นบ้านของอังกฤษในศตวรรษที่ 16 กล่าวถึงชีวิตของหญิงสาวที่ถูกคุมขังในซ่องโสเภณี เมื่อชาวอังกฤษย้ายถิ่นฐานมาตั้งรกรากในสหรัฐจึงดัดแปลงเนื้อเพลงให้เกี่ยวกับนิวออร์ลีนส์ ในขณะที่เอริก เบอร์ดัน นักร้องนำของวงกล่าวว่า ดิแอนิมอลส์ได้ฟังเพลงนี้เป็นครั้งแรกในคลับแห่งหนึ่งในนิวคาสเซิล สหราชอาณาจักร โดยก่อนหน้าดิแอนิมอลส์ นักดนตรีที่เคยบันทึกเสียงเพลงนี้ ได้แก่ บ็อบ ไดแลน (ปี 1960), โจแอน แบซ (ปี 1960) และนิน่า ซิโมน (ปี 1962)
งูพิษ
งูพิษ คืองูที่มีพิษใช้สำหรับป้องกันตัวจากการถูกคุกคามหรือใช้ล่าเหยื่อ ซึ่งมีฤทธิ์ร้ายแรงแตกต่างออกไปตามชนิด, วงศ์ และสกุล ซึ่งร้ายแรงที่สุดสามารถฆ่าสิ่งมีชีวิตขนาดใหญ่กว่าให้ตายได้ในเวลาเพียงไม่กี่นาที
พิษของงูจะอยู่ที่บริเวณต่อมน้ำพิษ ในบริเวณฟันเขี้ยว ซึ่งใช้ผลิตน้ำพิษ ซึ่งลักษณะของต่อมน้ำพิษและโครงสร้างจะเกี่ยวข้องในการอนุกรมวิธานจำแนกชนิดของงู น้ำพิษของงูนั้นเป็นสารประกอบเชิงซ้อนของโปรตีนและสารเคมีประเภทอื่น น้ำพิษในแต่ละชนิดเป็นสารประกอบต่างกันและมีน้ำหนักโมเลกุลต่างกันมาก และเป็นกรณีที่ไม่สามารถอธิบายวิวัฒนาการของน้ำพิษได้ชัดเจน รวมทั้งยากต่อการวินิจฉัยประเภทน้ำพิษและการรักษาเมื่อถูกกัด
น้ำพิษของงูนั้นแตกต่างกันตั้งแต่เป็นสารประกอบโมเลกุลเล็กของเพปไทด์ที่มีกรดอะมิโนไม่กี่ชนิดไปจนถึงสารประกอบประเภทเอนไซม์ที่เป็นโมเลกุลเชิงซ้อน หรือเป็นสารประเภทโปรตีนที่ไม่ใช่เอนไซม์และมีน้ำหนักโมเลกุลมาก น้ำพิษของูจำแนกตามลักษณะโครงสร้างของเคมีและผลทางสรีรวิทยาที่เกิดขึ้น เช่น Hemolysin และ Hemorrhagin ทำลายเนื้อเยื่อบุผนังของหลอดเลือดและเซลล์เม็ดเลือดแดง Myotoxin ทำลายกล้ามเนื้อกระดูก Neurotoxin มีผลต่อจุดประสานของเซลล์ประสาทหรือตรงรอยต่อระหว่างกล้ามเนื้อกับแขนงประสาท เป็นต้น โดยทั่วไปแล้วน้ำพิษของงูในวงศ์งูพิษเขี้ยวหน้า (Elapidae) มีผลต่อประบบประสาทและน้ำพิษของงูในวงศ์งูหางกระดิ่ง (Viperidae) มีผลต่อระบบไหลเวียนและเซลล์เม็ดเลือดแดง อย่างไรก็ตามน้ำพิษของงูทั้ง 2 วงศ์นี้อาจส่งผลต่อทั้ง 2 ระบบก็ได้
โดยทั่วไปแล้วความรุนแรงของพิษงูจะพิจารณาจาก 2 ปัจจัย คือ ความเข้มข้นของพิษ ซึ่งดูจากค่า Lethal Dose 50 (LD) ที่ได้จากการทดลอง 
ฉีดพิษงูในระดับความเข้มข้นต่าง ๆ เข้าไปในเส้นเลือดดำของหนูทดลอง จนถึงระดับที่ทำให้หนูทดลองตายไปครึ่งหนึ่ง โดยค่า LD น้อย หมายถึง "พิษรุนแรง" ส่วนอีกปัจจัยคือ ปริมาณของพิษที่งูปล่อยออกมา นอกจากปริมาณพิษจะแตกต่างกันในงูแต่ละชนิดแล้ว ในการกัด งูก็ไม่ได้ปล่อยพิษออกมา เท่ากันทุกครั้ง เนื่องจากการสร้างพิษใหม่ต้องใช้เวลา การปล่อยพิษพร่ำเพรื่อจะทำให้พลาดโอกาสสำคัญในการล่าเหยื่อ หรือเสียท่าพลาดพลั้งให้ศัตรูได้ ในบางครั้งเมื่องูพิษกัดก็อาจจะไม่ได้มีการปล่อยพิษเลยก็ได้ และถึงแม้ว่างูจะถูกตัดคอเหลือแต่ส่วนหัวของงูยังมีชีวิตอยู่อีกเป็นชั่วโมงและสามารถกัดและพ่นพิษได้เช่นกัน 
ในปัจจุบันงูเป็นสัตว์ที่มีการจำแนกออกเป็นวงศ์หรือตระกูลได้ 18 วงศ์ แต่ที่เป็นงูที่มีพิษนั้นมีทั้งหมด 4 วงศ์ แตกต่างกันออกไปตามลักษณะของฟันเขี้ยว คือได้มีการจัดอันดับงูพิษที่มีพิษร้ายแรงสุดในโลก 10 อันดับ ดังนี้
ทัศนีย์ บูรณุปกรณ์
นางสาวทัศนีย์ บูรณุปกรณ์ (เกิด 8 มีนาคม พ.ศ. 2515) สมาชิกสภาผู้แทนราษฎรจังหวัดเชียงใหม่ เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ทัศนีย์ บูรณุปกรณ์ เกิดเมื่อวันที่ 8 มีนาคม พ.ศ. 2515 เป็นบุตรของนายพรทัศน์ มีน้อง 2 คน หนึ่งในนั้นคือ นายทัศนัย บูรณุปกรณ์ นายกเทศมนตรีเทศบาลนครเชียงใหม่ นางสาวทัศนีย์ยังเป็นหลานของนายปกรณ์ บูรณุปกรณ์ อดีต ส.ส และนายบุญเลิศ บูรณุปกรณ์ นายกองค์การบริหารส่วนจังหวัดเชียงใหม่
สำเร็จการศึกษาจากโรงเรียนมงฟอร์ตวิทยาลัย และปริญญาตรีบริหารธุรกิจ มหาวิทยาลัยเชียงใหม่ ปัจจุบัน สถานภาพโสด
อดีตเป็นนายกเทศมนตรีเทศบาลตำบลช้างเผือก (พ.ศ. 2546 - 2554) ต่อมาดำรงตำแหน่งรองนายกองค์การบริหารส่วนจังหวัดเชียงใหม่ ก่อนที่จะลาออกมาลงสมัครสมาชิกสภาผู้แทนราษฎรจังหวัดเชียงใหม่ พรรคเพื่อไทย โดยลงในเขต 1 แทนนายสุรพงษ์ โตวิจักษณ์ชัยกุล ที่ขึ้นไปลงในระบบบัญชีรายชื่อ และได้รับการเลือกตั้งเป็นครั้งแรก หลังรัฐประหารในประเทศไทย ปี พ.ศ. 2557 ทัศนีย์ เข้ารับตำแหน่ง รองนายกองค์การบริหารส่วนจังหวัดเชียงใหม่ และลาออกมีผลในวันที่ 1 กันยายน พ.ศ. 2559
ทัศนีย์ บูรณุปกรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
พระธาตุดอยนก
พระธาตุดอยนก ตั้งอยู่ที่ บ้านแม่สาบ อำเภอสะเมิง จังหวัดเชียงใหม่
เดิมเล่ากันว่า ในอดีตที่ผ่านมา บนยอดดอยนั้นมีสระน้ำใหญ่ และก็มีฝูงนกอาศัยอยู่ เป็นจำนวนมาก เล่ากันว่าในยามค่ำคืนวันเพ็ญ ชาวบ้านมักจะเห็นแสงสว่างขึ้นเหมือนมีใครมาเปิดไฟไว้ทั้งดอย ซึ่งทั้งๆที่ พื้นที่บนดอยไม่มีไฟฟ้าขึ้นไปถึง 
ชาวบ้านแม่สาบ จึงเรียกกันว่าดอยนก ซึ่งต่อมาก็มีแกนนำชาวบ้าน เช่น กำนันสุเวช สาธุเม (กำนันในสมัยนั้น) และร่วมกับชาวบ้านอีกหลายฝ่าย ได้คิดว่าน่าจะสร้างพระธาตุไว้ในที่นี้ เพื่อให้คนได้กราบไหว้ สักการบูชา จึงเป็นที่มาของชื่อพระธาตุดอยนก
กฤษดาภรณ์ เสียมภักดี
นายกฤษดาภรณ์ เสียมภักดี (เกิด 25 ธันวาคม พ.ศ. 2489) สมาชิกสภาผู้แทนราษฎรเชียงใหม่ เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
กฤษดาภรณ์ เสียมภักดี เกิดเมื่อวันที่ 25 ธันวาคม พ.ศ. 2489 เป็นบุตรของนายสง เสียมภักดี อดีตผู้อำนวยการโรงพยาบาลเสียมภักดี และนางฟองจันทร์ เสียมภักดี มีพี่น้อง 7 คน สำเร็จการศึกษาจากโรงเรียนยุพราชวิทยาลัย ระดับปริญญาตรีศิลปศาสตรบัณฑิต สาขารัฐศาสตร์ มหาวิทยาลัยเชียงใหม่ และผ่านการศึกษาอบรมหลักสูตรนักปกครองระดับสูง (นปส.) จากสถาบันดำรงราชานุภาพ กระทรวงมหาดไทย
กฤษดาภรณ์ เสียมภักดี สมรสกับนางเพ็ญพรรณ มีบุตร 2 คน
กฤษดาภรณ์ เสียมภักดี เป็นอดีตข้าราชการ ในกระทรวงมหาดไทย ตำแหน่งสุดท้ายก่อนเกษียณอายุราชการคือ รองผู้ว่าราชการจังหวัดเชียงใหม่
ต่อมาได้ลงเลือกตั้งสมาชิกสภาผู้แทนราษฎรจังหวัดเชียงใหม่ครั้งแรกในปี พ.ศ. 2550 สังกัดพรรคพลังประชาชน พร้อมกับนางสาวชินณิชา วงศ์สวัสดิ์ และ ดร.สุรพงษ์ โตวิจักษณ์ชัยกุล และได้รับการเลือกตั้ง ต่อมา พ.ศ. 2554 ได้รับการเลือกตั้งเป็นครั้งที่ 2 ในสังกัดพรรคเพื่อไทย
กฤษดาภรณ์ เสียมภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
วิทยา ทรงคำ
นายวิทยา ทรงคำ (เกิด 29 ตุลาคม พ.ศ. 2498) อดีตสมาชิกสภาผู้แทนราษฎรเชียงใหม่ เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย และดำรงตำแหน่งเลขานุการนายกองค์การบริหารส่วนจังหวัดเชียงใหม่
วิทยา ทรงคำ เกิดเมื่อวันที่ 29 ตุลาคม พ.ศ. 2498 เป็นบุตรของนายติ๊บ และนางคำปัน ทรงคำ มีพี่น้อง 2 คน สำเร็จการศึกษาศึกษาศาสตรบัณฑิต สาขาบริหารการศึกษา มหาวิทยาลัยสุโขทัยธรรมาธิราช, นิติศาสตรบัณฑิต มหาวิทยาลัยสุโขทัยธรรมาธิราช และศึกษาศาสตรมหาบัณฑิต สาขาบริหารการศึกษา มหาวิทยาลัยเชียงใหม่ สมรสกับนางจุรีรัตน์ มีบุตร 2 คน
ก่อนลงสนามเลือกตั้งนายวิทยารับราชการครู ต่อมาปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย โดยสามารถเอาชนะนางกิ่งกาญจน์ ณ เชียงใหม่ จากพรรคความหวังใหม่ อดีต ส.ส. 2 สมัย และนายมอนอินทร์ รินคำ จากพรรคชาติไทย อดีต ส.ส. 2 สมัยเช่นเดียวกันได้ หลังจากนั้นได้รับเลือกตั้งติดต่อกันมาอีก 3 ครั้ง
ต่อมาได้ดำรงตำแหน่งเลขานุการนายกองค์การบริหารส่วนจังหวัดเชียงใหม่ ซึ่งมีบุญเลิศ บูรณุปกรณ์ เป็นนายกองค์การบริหารส่วนจังหวัดเชียงใหม่
วิทยา ทรงคำ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
วาฮากา
วาฮากา () เมืองที่ใหญ่ที่สุดและเป็นเมืองหลวงของรัฐวาฮากา รัฐมีพื้นที่ 85,48 กม² (32,820.2 ตร.ไมล์) เมืองมีประชากร 593,522 คน (ค.ศ. 2010)
G'schichten aus dem Wienerwald
G'schichten aus dem Wienerwald, Opus 325 (; เรื่องเล่าจากป่าเวียนนา) เป็นเพลงวอลซ์ของโยฮันน์ ชเตราสส์ ที่สอง ประพันธ์ขึ้นและออกแสดงครั้งแรกที่เวียนนา ในปี ค.ศ. 1868 ชื่อผลงานมาจากชื่อ ป่าเวียนนา () เป็นป่าธรรมชาติที่อยู่บริเวณที่ราบสูงเชิงเขาแอลป์ตอนเหนือ บริเวณรัฐโลว์เออร์ออสเตรียและรัฐเวียนนาของออสเตรีย
ในปี ค.ศ. 1931 นักเขียนชาวเยอรมันเชื้อสายออสเตรีย-ฮังการี ชื่อ Ödön von Horváth ได้เขียนบทละครโดยดัดแปลงมาจากเพลงวอลซ์ของชเตราส์ ใช้ชื่อว่า Geschichten aus dem Wiener Wald (ตัวสะกดต่างจากต้นฉบับของชเตราส์เล็กน้อย) ผลงานนี้ได้รับรางวัล Kleist Prize เป็นรางวัลวรรณกรรมดีเด่นของเยอรมนี ต่อมาได้มีการสร้างภาพยนตร์และละครโทรทัศน์จากบทละครนี้อีกหลายครั้ง ในปี ค.ศ. 1961, 1964, 1979
เพลงนี้ยังปรากฏในภาพยนตร์เรื่อง "ไททานิก" (1997) ของเจมส์ คาเมรอน เป็นทำนองเพลงกล่องดนตรีของตัวละครโรส เดวิท บูเคเตอร์ (รับบทโดยเคท วินสเลท) ในฉากที่โรสรับของขวัญจากคู่หมั้น
พระเจ้าย็องนยูแห่งโคกูรยอ
พระเจ้าย็องนยู () เป็นกษัตริย์องค์ที่ 27 แห่งอาณาจักรโคกูรยอ หรือ เกาหลีโบราณ ทรงขึ้นครองราชย์ในปี ค.ศ. 618 (พ.ศ. 1161) ต่อจากพระเจ้าย็องยัง ทรงครองราชย์ 24 ปี เสด็จสวรรคตในปี ค.ศ. 642 (พ.ศ. 1185)
พระเจ้าย็องยัง
พระเจ้าย็องยัง () ทรงเป็นกษัตริย์องค์ที่26 ขึ้นครองราชย์ในปี ค.ศ. 590 (พ.ศ 1133) ต่อจากพระเจ้าพย็องว็อน พระเจ้าย็องยังทรงครองราชย์ 28 ปี และสวรรคตในปี ค.ศ. 618 (พ.ศ. 1161) จากนั้นพระอนุชาคือพระเจ้าย็องนยู จึงขึ้นครองราชย์สืบไป
พระเจ้าย็องยังมีอีกพระนามหนึ่งคือ พระเจ้า"พย็องยัง" ()
ตราแผ่นดินของคาซัคสถาน
ตราแผ่นดินของคาซัคสถาน ( ) ประกาศใช้อย่างเป็นทางการเมื่อวันที่ 4 มิถุนายน พ.ศ. 2535. ออกแบบโดย จานดาเบก เมลิเบคอฟ และ โชวตา วาลิคานอฟ. ในการประกวดตราแผ่นดินครั้งนี้ มีแบบที่ส่งเข้าประกวดถึง 245 ผลงาน และ มีเพียง 67 ผลงานที่เข้าสู่รอบชิงชนะเลิศ. 
ตราดังกล่าวเรียกว่า ชานิแรค ( "şañıraq"; ), ส่วนยอดของกระโจม เรียกว่า เยิร์ต ("yurt"), พื้นของตราดังกล่าวเป็นสีฟ้า(ล้อมรอบด้วยแสงรัศมีสีทองของดวงอาทิตย์) มีอุยส์ (รองรับ) เป็นยูนิคอร์นสีทอง สยายปีก. วงกลมสีฟ้าที่ปรากฏบนตราแผ่นดิน หมายถึง ชีวิต และ ความมุ่งมั่น. ส่วนชานิแรค หมายถึง ครอบครัวที่มีความอบอุ่น สันติภาพ และ สันติสุข.
การออกแบบ"shangyraq" ดังกล่าวคล้ายคลึงกับ ธงชาติคีร์กีซสถาน; หรือเรียกว่า ตุนดุก
สีของธงชาติทั้งสองที่ใช้ในตราดังกล่าวคือ: สีทอง และ สีฟ้า. รัศมีสีทองของดวงอาทิตย์ สื่อถึง ความก้าวหน้าของประชาชนชาวคาซัค, ส่วนสีฟ้า หมายถึง ความพร้อมเพรียง, สันติภาพ, มิตรภาพ และ ความเป็นปึกแผ่น.
ใต้ตราแผ่นดินดังกล่าว มีนามชื่อประเทศเป็นอักษรซีริลลิกว่า "ҚA3AҚCTAH".
ตราแผ่นดินของคีร์กีซสถาน
ตราแผ่นดินของคีร์กีซสถาน ประกาศใช้อย่างเป็นทางการเมื่อวันที่ 2 มิถุนายน พ.ศ. 2535 หลังแยกตัวออกจากสหภาพโซเวียต ตราแผ่นดินเป็นสีน้ำเงิน สีฟ้าของชาวคีร์กีซ หมายถึง ความกล้าหาญและความบริสุทธิ์ (มีนัยใกล้เคียงกับธงชาติคาซัคสถานและตราแผ่นดินของคาซัคสถาน) ด้านซ้ายและขวาของตรานั้นมีช่อดอกฝ้ายกับรวงข้าวสาลีรองรับ ที่ส่วนยอดและส่วนล่างมีนามชื่อประเทศเป็นอักษรซีริลลิกว่า ( "Kyrgyz Respublikasy")
ตรงกลางมีภูเขาเตียนชาน ("Tian Shan") ภายใต้แสงรัศมีของดวงอาทิตย์ช่วงรุ่งอรุณ โดยมีนกเหยี่ยวกำลังสยายปีกบินรองรับภูเขาเตียนชาน ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลัง
ก่อนหน้าที่จะได้รับอิสรภาพจากสหภาพโซเวียต เดิมคีร์กีซสถานได้ใช้ตราแผ่นดินของสาธารณรัฐโซเวียต ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก แบบตราแผ่นดินปัจจุบันได้ดัดแปลงแก้ไขและยังคงลักษณะบางอย่างของตราเดิมในสมัยโซเวียตคีร์กีซ เช่น ช่อดอกฝ้ายกับรวงข้าวสาลี และภูเขาเตียนชาน
โรงเรียนวินิตศึกษา ในพระราชูปถัมภ์ฯ
โรงเรียนวินิตศึกษา ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี มี 2 แห่งการศึกษาด้วยกันคือ แห่งแรก ตั้งอยู่เลขที่ 10 ถนนเพทราชา ตำบลท่าหิน อำเภอเมืองลพบุรี จังหวัดลพบุรี รหัสไปรษณีย์ 15000 และแห่งที่ 2 ตั้งอยู่ที่ ตำบลโพธิ์เก้าต้น อำเภอเมือง จังหวัดลพบุรี เป็นโรงเรียนการกุศลของวัดในพระพุทธศาสนา จัดการเรียนการสอนตามหลักสูตรการศึกษาขั้นพื้นฐาน และ มี 2 ระดับชั้นคือ มัธยมศึกษาตอนต้น และ มัธยมศึกษาตอนปลาย ปัจจุบันมีนักเรียนประมาณ 5,000 คน และมีคณาจารย์ เจ้าหน้าที่ และบุคลากรรวมทั้งสิ้น 250 คน สังกัดสำนักบริหารงานคณะกรรมการส่งเสริมการศึกษาเอกชนเป็นสถานศึกษาระดับมัธยมศึกษาเอกชน ปัจจุบันมี พระเทพเสนาบดี(ประเทือง อาภาธโร) เจ้าอาวาสวัดกวิศรารามราชวรวิหาร และดำรงตำแหน่งเจ้าคณะจังหวัดลพบุรี เป็นผู้อำนวยการ ผู้จัดการ ผู้รับใบอนุญาตโรงเรียน
อัตลักษณ์ : ลูกวินิตมีวินัย
เอกลักษณ์ : เสิศล้ำวิชาการ
วิสัยทัศน์โรงเรียนวินิตศึกษาฯ
โรงเรียนวินิตศึกษา ในพระราชูปถัมภ์ฯ เป็นองค์กรแห่งการเรียนรู้ที่มีประสิทธิภาพ มุ่งเน้นพัฒนาให้ผู้เรียน มีวินัย ใฝ่คุณธรรม จริยธรรม เสิศล้ำวิชาการ สู่มาตรฐานสากล บนพื้นฐานความเป็นไทย
โดยหลวงพ่อพระพุทธวรญาณ (ทองย้อย กิตติทินโน)เป็นผู้ก่อตั้ง
สัญญลักษณ์รวมทั้งหมดหมายถึง การศึกษา ที่อยู่กับศาสนา จึงทำให้เกิดสติปัญญาที่สมบูรณ์ ส่วนบนมี มงกุฎ และแฉกรัศมี ส่วนล่าง มีข้อความว่า "โรงเรียนวินิตศึกษาในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี" เป็นสองแถวโค้ง ตามส่วนของเครื่องหมาย เป็นเครื่องหมายแสดงถึง การได้รับ พระมหากรุณาธิคุณ จากสมเด็จพระเทพรัตนราชสุดาฯ สยามบรมราชกุมารี ทรงรับโรงเรียนวินิตศึกษา ไว้ในพระราชูปถัมภ์ เมื่อ 20 พฤษภาคม พ.ศ. 2534 นับเป็นพระมหากรุณาธิคุณอย่างหาที่สุดมิได้แก่ชาววินิตศึกษา
การหายใจ
การหายใจ () เป็นกระบวนการซึ่งนำอากาศเข้าหรือออกจากปอด สิ่งมีชีวิตที่ต้องการออกซิเจนต้องการไปเพื่อปลดปล่อยพลังงานผ่านการหายใจระดับเซลล์ในรูปเมแทบอลิซึมโมเลกุลพลังงานสูง เช่น กลูโคส การหายใจเป็นเพียงกระบวนการเดียวซึ่งส่งออกซิเจนไปยังที่ที่ต้องการในร่างกายและนำคาร์บอนไดออกไซด์ออก อีกกระบวนการหนึ่งที่สำคัญเกี่ยวข้องกับการเคลื่อนที่ของเลือดโดยระบบไหลเวียน การแลกเปลี่ยนแก๊สเกิดขึ้นในถุงลมปอดโดยการแพร่ของแก๊สระหว่างแก๊สในถุงลมและเลือดในหลอดเลือดฝอยปอด เมื่อแก๊สที่ละลายนี้อยู่ในเลือด หัวใจปั๊มเลือดให้ไหลไปทั่วร่างกาย
นอกเหนือไปจากการนำคาร์บอนไดออกไซด์ออก การหายใจส่งผลให้เกิดการสูญเสียน้ำจากร่างกาย อากาศที่หายใจออกมีความชื้นสัมพัทธ์เท่ากับ 100% เพราะน้ำแพร่ข้ามพื้นผิวที่ชุ่มชื้นของทางเดินหายใจและถุงลมปอด
การร่วมประเวณีทางหน้าอก
การร่วมประเวณีทางหน้าอก () หรือ พะอิซุริ () เป็นกิจกรรมทางเพศประกอบโดยถูไถเสียดสีอวัยวะเพศชายอยู่ในร่องอกผู้หญิง เพื่อกระตุ้นกามารมณ์ หรือเพื่อถึงแก่ความเสียวสุดยอด
คำ "พะอิซุริ" เป็นภาษาตลาด ใช้ดาษดื่นในวัฒนธรรมญี่ปุ่นประเภทอะนิเมะและมังงะเป็นต้น มีความหมายตามตัวอักษรว่า "สำเร็จความใคร่ด้วยหน้าอก" (breast-urbation) โดยคำ "พะอิ" () นั้นมาจาก "อปไป" () ซึ่งเป็นคำตลาดอันมีความหมายว่า "หน้าอก" (boobs) และตัดมาจากถ้อยคำว่า "อปไป นิ ดะซุ" () แปลว่า "(น้ำกาม) แตก ณ ร่องนม" ในภาษาอังกฤษ คำตลาดทั่วไปที่ใช้เรียกกิจกรรมทำนองนี้ คือ "breast fucking" ส่วนคำตลาดท้องถิ่นนั้น ในสหรัฐอเมริกาเรียก "titty-fucking" หรือ "titfuck" และในสหราชอาณาจักรเรียก "tit wank" หรือ "French fuck"
พะอิซุริอาจเป็นบทนำไปสู่กิจกรรมทางเพศมากกว่านั้น หรืออาจจบเท่านั้นก็ได้ และมักกระทำร่วมกับเฟอเลชิโอ (fellatio) หรือการเร้ากามารมณ์ด้วยปาก เช่น อม, ดูด หรือเลีย
เฉพาะพะอิซุรินั้น เมื่อว่ากันโดยลักษณะแล้ว ก่อความเสี่ยงให้เกิดโรคส่งผ่านทางเพศสัมพันธ์ (sexually transmitted infection) น้อยมาก เพราะไม่มีการสัมผัสโดยตรงระหว่างเยื่อเมือก, ระหว่าง (transsexual) กับน้ำหล่อลื่น (homosexuales) หรือน้ำกาม จากการศึกษาพฤติกรรมการใช้ถุงยางอนามัยในประเทศนิวซีแลนด์ เมื่อลูกค้าบอกปัดไม่สวมถุงยางอนามัย บรรดาผู้ขายตัวเพื่ออามิสมักจะให้ลูกค้าประกอบกิจกรรมทางเพศอย่างอื่นที่มิใช่การสมสู่ด้วยอวัยวะเพศแทน และหนึ่งในกิจกรรมทางเลือกเช่นว่านั้น ก็คือ พะอิซุริ ซึ่งมักกระทำโดยหญิงที่มีหน้าอกใหญ่ มุ่งหมายจะให้ลูกค้ารู้สึกเสมือนร่วมประเวณีอยู่กับอวัยวะเพศหญิงจริง ๆ ในความเป็นจริงมันสัญญาณติดต่อทางเพศสัมพันธ์เช่นโรคเอดส์.
มาสด้า โครโนส
มาสด้า โครโนส (Mazda Cronos) เป็นรถยนต์นั่งซีดานขนาดกลาง ที่ผลิตโดย มาสด้า ในช่วงระหว่างปี พ.ศ. 2534 - 2538 โดยใช้เครื่องยนต์ 2000 ซีซี มีทั้งตัวถังแบบ 4 ประตูและ 5 ประตู มีทั้งเครื่องยนต์ 4 สูบและวี 6 และใช้ระบบเกียร์ธรรมดา 5 สปีด และเกียร์อัตโนมัติ 4 สปีด ซึ่งรถรุ่นนี้พัฒนามาจากมาสด้า คาเพลลา โดยคู่แข่งสำคัญของโครโนสคือ โตโยต้า โคโรน่า นิสสัน เซฟิโร่ ฮอนด้า แอคคอร์ด และ มิตซูบิชิ กาแลนต์
ในประเทศไทย เคยนำมาขายในช่วงเวลาหลังจากที่เปิดตัวในญี่ปุ่นได้ 1 ปี โดยมีทั้งรุ่น 4 ประตูและ 5 ประตู ซึ่งก็ได้รับความนิยมมากพอสมควร แต่ก็เงียบไป โดยเป็นรถยนต์นำเข้าจากประเทศญี่ปุ่น
หลังจากที่ยุติการผลิตโครโนสทั่วโลกแล้ว ทั้งในญี่ปุ่น ประเทศไทยและทั่วโลก ก็ได้นำมาสด้า คาเพลลามาผลิตขายต่อก่อนที่คาเพลลาจะเลิกผลิตในปี พ.ศ. 2545
วัดเขายี่สาร
วัดเขายี่สาร ตั้งอยู่ที่ตำบลยี่สาร อำเภออัมพวา จังหวัดสมุทรสงคราม เป็นวัดที่ตั้งอยู่บริเวณภูเขาลูกเดียวของจังหวัด ภายในวัดมีวิหารพระพุทธบาท ๔ รอย สร้างในสมัยอยุธยาตอนปลาย บานประตูเป็นไม้จำหลักเป็นรูปลายก้านขด กับลายสาน พระอุโบสถ มีลายปูนปั้นสวยงาม ส่วนบนยอดเขา เป็นที่ประดิษฐานพระพุทธไสยาสน์ ที่พระบาทมีเพียง ๙ นิ้ว ว่ากันว่า นิ้วที่ ๑๐ อยู่ที่วัดใหญ่สุวรรณาราม จังหวัดเพชรบุรี เพราะที่นั่นมีพระพุทธรูปที่มีพระบาท ๑๑ นิ้ว นับเป็นสิ่งศักดิ์สิทธิ์ที่ชาวบ้านให้ความนับถืออย่างมาก นอกจากนี้ในบริเวณวัด ยังมีพิพิธภัณฑ์บ้านยี่สาร ที่จัดแสดงวิถีชีวิตของชาวบ้านยี่สารอีกด้วย
ประสิทธิ์ วุฒินันชัย
นายประสิทธิ์ วุฒินันชัย (เกิด 8 สิงหาคม พ.ศ. 2500) สมาชิกสภาผู้แทนราษฎรจังหวัดเชียงใหม่ เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
ประสิทธิ์ วุฒินันชัย เกิดเมื่อวันที่ 8 สิงหาคม พ.ศ. 2500 เป็นบุตรของนายมี และนางศรี วุฒินันชัย มีพี่น้อง 8 คน สำเร็จการศึกษาศิลปศาสตรบัณฑิต สาขาศิลปศาสตร์ มหาวิทยาลัยราชภัฏเชียงราย สมรสและหย่า มีบุตร 3 คน
อดีตเป็นสมาชิกสภาจังหวัด ลงเลือกตั้งสมาชิกสภาผู้แทนราษฎรติดต่อกันมาหลายครั้งแต่ไม่ได้รับเลือกตั้ง อาทิ พ.ศ. 2544 ในสังกัดพรรคราษฎร และ พ.ศ. 2548 สังกัดพรรคประชาธิปัตย์ โดยพ่ายให้กับนายสันติ ตันสุหัช จากพรรคไทยรักไทย ทั้งสอง 2 ครั้ง ซึ่งในปี พ.ศ. 2544 ได้รับคะแนนเป็นอันดับที่ 3 ได้คะแนนน้อยกว่านายสันติ ตันสุหัช และนายมานะ แพรสกุล อดีต ส.ส. จากพรรคประชาธิปัตย์
ต่อมาหลังจากเหตุการณ์ยุบพรรคไทยรักไทย ในการเลือกตั้ง พ.ศ. 2550 นายสันติได้ย้ายไปลงสมัครในนามพรรคมัชฌิมาธิปไตย ทำให้นายประสิทธิ์ได้เข้ามาลงสมัครในนามพรรคพลังประชาชน และได้รับเลือกตั้งเป็นครั้งแรก
ประสิทธิ์ วุฒินันชัย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เจ้าบ้าน เจ้าเรือน
เจ้าบ้านเจ้าเรือน เป็นนวนิยายแนวพีเรียด ดราม่า สยองขวัญ จากบทประพันธ์โดย แก้วเก้า ผลิตโดย บริษัท ฮูแอนด์ฮู จำกัด เขียนบทโทรทัศน์ ปราณประมูล กำกับการแสดงโดย รัญญา ศิยานนท์ นำแสดงโดย เจษฎาภรณ์ ผลดี, ศรีริต้า เจนเซ่น, พศุตม์ บานแย้ม, รินลณี ศรีเพ็ญ, ณัฐรัฐ โมริส เลอกรอง, กุลณัฐ กุลปรียาวัฒน์, ณัฏฐพัชร วิพัธครตระกูล, ศุภักษร ไชยมงคล, เจสัน ยัง และนักแสดงมากฝีมืออีกคับคั่ง ออกอากาศทุกวันพุธ - พฤหัสบดี เวลา 20.20 - 22.50 ทาง สถานีวิทยุโทรทัศน์ไทยทีวีสีช่อง 3 เริ่ม 2 มีนาคม พ.ศ. 2559 - 20 เมษายน พ.ศ. 2559
เคพีเอ็น อวอร์ด
การประกวดร้องเพลงถ้วยพระราชทานชิงชนะเลิศแห่งประเทศไทย หรือ เคพีเอ็น อวอร์ด เป็นการประกวดร้องเพลงในประเทศไทย จัดโดย กลุ่มสยามกลการ ตั้งแต่ พ.ศ. 2526 จนถึงปัจจุบัน
การประกวดร้องเพลง KPN แต่เดิมนั้นมีการประกวดร้องเพลงระดับประเทศ ภายใต้ชื่อ นิสสัน อวอร์ด และระดับยุวชน ยามาฮ่า อวอร์ด หรือที่เรียกว่าการประกวดร้องเพลงสยามกลการ ภายใต้การดูแลของคุณหญิงพรทิพย์ ณรงค์เดช โดยภายใต้ชื่อเดิมนั้นได้สร้างนักร้องระดับประเทศหลายคนที่มีผลงานดังถึงปัจจุบัน เช่น ธงไชย แมคอินไตย์ เริ่มต้นมาจากเวทีสยามกลการเช่นกัน นอกจากนั้นเวทีนี้ยังสร้างศิลปินดังหลายคน ดังนี้สถาบันดนตรี KPN มิวสิค, KPN Award ซึ่งรับหน้าที่ดูแลการประกวด KPN Award รวมทั้งค่ายเพลงที่ชื่อว่า KPN Award และธุรกิจอสังหาริมทรัพย์ โดยแบรนด์ KPN Award นั้นมีมานานกว่า 20 ปี KPN มาจากชื่อคุณเกษม และคุณหญิงพรทิพย์ ณรงค์เดช โดยหน้าที่ในการดูแลธุรกิจปัจจุบันเป็นของลูกๆ ทั้ง 3 คน โดยที่รู้จักกันดีคือ “กรณ์ ณรงค์เดช” 1 ใน 3 ทายาทตระกูลณรงค์เดช ในฐานะบิ๊กบอส CEO KPN Award
ในปี พ.ศ. 2559 การประกวด เคพีเอ็น อวอร์ด จะไม่มีการรับสมัครผู้เข้าแข่งขัน แต่จะคัดเลือกจากผู้ผ่านเข้ารอบการประกวดนักร้องยอดเยี่ยมเครือสยามกลการในปีที่ผ่านมาแต่ไม่ได้รับรางวัล แล้วแข่งขันเพื่อเฟ้นหานักร้องยอดเยี่ยมคนที่ 25
จิลล์ โรเจอร์
นรินทร์ โรเจอร์ หรือ จิลล์ เกิดเมื่อ 15 สิงหาคม พ.ศ. 2532 เป็นนักแสดงหญิงชาวไทยเชื้อสายอังกฤษ จบการศึกษาระดับมัธยม จากโรงเรียนเทพลีลา ระดับปริญญาตรี จากมหาวิทยาลัยศรีปทุม สาขาวิชาการโฆษณา คุณพ่อเป็นชาวอังกฤษ คุณแม่เป็นคนไทย เกิดและโตที่จังหวัดชลบุรี ก่อนที่จะย้ายมาเรียนที่กรุงเทพฯ กระทั่งพี่สาวแท้ๆเข้าวงการบันเทิง เธอจึงได้เข้าสู่วงการบันเทิง โดยได้เป็นนักแสดงของบริษัท โคลีเซี่ยม อินเตอร์ กรุ๊ป จำกัด
วงศ์นกแต้วแร้ว
วงศ์นกแต้วแร้ว หรือ วงศ์นกแต้วแล้ว () เป็นวงศ์ของนกที่มีขนาดเล็กวงศ์หนึ่ง จัดอยู่ในอันดับ Passeriformes เช่นเดียวกับนกกระจอก (Passeridae) ใช้ชื่อวงศ์ว่า Pittidae
โดยทั่วไปแล้ว นกแต้วแร้วจะมีลำตัวอ้วนสั้น มีสีสันฉูดฉาดสะดุดตาหลายสี เช่น น้ำเงิน, เขียว, แดง, น้ำตาล หรือเหลือง รวมอยู่ในตัวเดียวกัน คอและหางสั้น ขายาว มักกระโดดหรือวิ่งบนพื้นดิน เป็นนกที่ขี้อาย ขี้ตื่นตกใจ มีพฤติกรรมชอบอยู่ลำพังตัวเดียวหรือเป็นคู่ หากจะบินก็จะบินเป็นระยะสั้น ๆ หรือเตี้ย ๆ ในบริเวณที่เป็นที่อยู่อาศัย โดยมักจะอาศัยอยู่ในพุ่มไม้
นกแต้วแร้วมักอาศัยอยู่ในป่าที่มีความชุ่มชื้นหรือใกล้แหล่งน้ำ ด้วยหากินที่อยู่ในบริเวณนั้น เช่น หอยทาก, ไส้เดือนดิน หรือสัตว์ครึ่งบกครึ่งน้ำและสัตว์เลื้อยคลาน เป็นอาหาร โดยทั่วไปแล้วจะมีขนาดลำตัวประมาณ 15–25 เซนติเมตร น้ำหนักประมาณ 42–218 กรัม
พบกระจายพันธุ์ตั้งแต่ทวีปแอฟริกา, อนุทวีปอินเดีย, เอเชียตะวันออกเฉียงใต้, เอเชียตะวันออก และโอเชียเนีย
วางไข่ครั้งละ 6 ฟองบนต้นไม้หรือพุ่มไม้ หรือบางครั้งก็บนพื้นดิน พ่อแม่นกจะช่วยกันดูแลลูกอ่อน โดยรังจะสานจากกิ่งไม้หรือใบไม้ หรือฟางที่หาได้ มีหลายชนิดที่มีการอพยพย้ายถิ่นฐาน ลูกนกเมื่ออยู่รัง พ่อแม่นกจะช่วยกันดูแลและคาบอาหารมาให้ ส่วนมากเป็นแมลง บางครั้งอาจจะเป็นแมง เช่น ตะขาบ หรือสัตว์อย่างอื่น เช่น ไส้เดือนดิน แล้วแต่จะหาได้ ลูกนกเมื่อจะถ่าย จะหันก้นออกนอกรังแล้วขับถ่ายมูลออกมา ซึ่งถูกห่อหุ้มอยู่ในถุงขนาดใหญ่ พ่อแม่นกต้องคาบไปทิ้งให้ไกลจากรัง เพราะกลิ่นจากมูลลูกนกจะเป็นสิ่งที่บอกที่อยู่ให้แก่สัตว์นักล่าได้
เดิมได้รับการอนุกรมวิธานออกเพียงสกุลเดียว คือ "Pitta" แต่ปัจจุบันได้แยกออกเป็น 3 สกุล (ดูในตาราง) ทั้งหมดราว 31 ชนิด
สำหรับนกแต้วแร้วในประเทศไทยนั้น พบทั้งหมด 12 ชนิด เช่น นกแต้วแร้วธรรมดา หรือนกแต้วแร้วสีฟ้า ("Pitta moluccensis"), นกแต้วแร้วป่าโกงกาง หรือนกแต้วแร้วป่าชายเลน ("P. megarhyncha"), นกแต้วแร้วหูยาว ("Hydrornis phayrei") โดยมีชนิดที่ได้รับยการยอมรับว่าหายากและใกล้สูญพันธุ์ที่สุด คือ นกแต้วแร้วท้องดำ ("H. gurneyi") ที่พบได้เฉพาะในป่าชายแดนไทยติดกับพม่าแถบอำเภอคลองท่อม จังหวัดกระบี่ เท่านั้น
นกแต้วแร้ว
นกแต้วแร้ว หรือ "'นกแต้วแล้ว" () เป็นนกขนาดเล็กในสกุล "Pitta" ในวงศ์นกแต้วแร้ว (Pittidae) มีลักษณะทั่วไปคือ มีลำตัวอ้วนสั้น มีสีฉูดฉาดสลับกันทั่วทั้งตัวทั้งสีนํ้าเงิน, เขียว แดง, นํ้าตาล, เหลือง รวมอยู่ในตัวเดียวกัน มีคอและหางสั้น ขายาว มักกระโดดหรือวิ่งบนพื้นดิน รวมถึงหากินและทำรังบนพื้นดินในป่า หากบินก็จะบินเป็นระยะทางสั้น ๆ ในระดับความสูงต่ำในละแวกที่อาศัยเท่านั้น จัดเป็นนกขี้อาย สร้างรังรวมถึงฟักไข่และเลี้ยงดูลูกนกด้วยกันทั้งตัวผู้และตัวเมีย ไข่ใช้เวลาฟักเป็นตัวประมาณ 17 วัน
พบกระจายพันธุ์ทั้งทวีปแอฟริกา, อนุทวีปอินเดีย, เอเชียตะวันออกเฉียงใต้, เอเชียตะวันออก จนถึงโอเชียเนีย เช่น หมู่เกาะโซโลมอน และออสเตรเลีย
จำแนกได้เป็น 15 ชนิด
หมายเหตุ: เดิมนกแต้วแร้วถูกจำแนกออกเพียงสกุลเดียวคือสกุลนี้ แต่ในปี ค.ศ. 2006 ได้มีการศึกษาและจำแนกออกอีก 2 สกุล คือ " Erythropitta" และ "Hydrornis" โดยคำว่า "Pitta" แปลงมาจากภาษาเตลูกูที่ใช้ในอินเดียใต้ เป็นชื่อที่ใช้เรียกนกสกุลนี้
บาวเบญจเพส
บาวเบญจเพส เป็นคอนเสิร์ตใหญ่เนื่องในโอกาสครบรอบ 25 ปีของวงคาราบาว จัดขึ้นเมื่อวันเสาร์ที่ 1 ธันวาคม และ วันอาทิตย์ที่ 2 ธันวาคม พ.ศ. 2550 เวลา 19.00 น. ณ อิมแพ็ค อารีน่า เมืองทองธานี จังหวัดนนทบุรี ซึ่งในคอนเสิร์ตครั้งนี้เป็นการแสดงของปสมาชิกวงคาราบาวยุคปัจจุบัน และยังได้สมาชิกวงในยุคคลาสสิกไลน์อัพ 2 คน คือเป้า - อำนาจ ลูกจันทร์ และเขียว - กีรติ พรหมสาขา ณ สกลนคร มาร่วมแสดง
คอนเสิร์ตครั้งนี้จัดโดย วอร์นเนอร์ มิวสิก ไทยแลนด์ และ บริษัท อสมท จำกัด (มหาชน) โดยมีบริษัท จีเอ็มเอ็มไลฟ์ ในเครือจีเอ็มเอ็ม แกรมมี่ เป็นผู้ดำเนินการจัดคอนเสิร์ต ในครั้งนี้ทางวงคาราบาวได้นำบทเพลงของวงตั้งแต่อัลบั้มชุดแรกจนถึงชุด ลูกลุงขี้เมา มาแสดงให้ฟังเป็นจำนวนมาก นอกจากนี้ยังได้ อัสนี โชติกุล, ตูน บอดี้สแลม และ แก๊งสามช่า มาเป็นแขกรับเชิญ สำหรับรอบที่ 2 มีแขกรับเชิญเพิ่มเติมคือ เสก โลโซ, ทอม ดันดี และ กษาปณ์ จำปาดิบ
ในตอนแรกนั้น คอนเสิร์ตมีกำหนดจะจัดเพียงรอบเดียวเท่านั้น คือ ในวันเสาร์ที่ 1 ธันวาคม แต่ทว่ามีเสียงเรียกร้องกันเข้ามามาก ทางผู้จัดจึงตัดสินใจเพิ่มรอบการแสดงขึ้นอีกหนึ่งรอบ เป็น ในวันอาทิตย์ที่ 2 ธันวาคม คือในวันต่อมานั่นเอง
สำหรับบัตรคอนเสิร์ตจัดจำหน่ายที่ไทยทิคเก็ตเมเจอร์ เริ่มจำหน่ายบัตรรอบแรกวันที่ 20 ตุลาคม พ.ศ. 2550 และเพิ่มจำหน่ายบัตรรอบที่ 2 ในวันที่ 23 พฤศจิกายน พ.ศ. 2550 ในราคา 500, 800, 1000, 1500 และ 2000 บาท
อานดรอส
อานดรอส (; ) เป็นเกาะทางเหนือสุดของหมู่เกาะซิคละดีส เกาะมีเนื้อที่ 380 ตร.กม. (147 ตร.ไมล์) ในสมัยโบราณเป็นที่อยู่อาศัยของชนชาติกรีกไอโอเนียน เมื่อ 411 ปีก่อนคริสต์ศักราช ได้ก่อการกบฏแยกตัวจากเอเธนส์ ถูกผนวกเข้ากับโรมเมื่อ 13 ปีก่อนคริสต์ศักราช แต่ต่อมาตกอยู่ใต้อำนาจของเวนิส และจักรวรรดิออตโตมันตามลำดับ จนรวมเป็นส่วนหนึ่งของประเทศกรีซในปี ค.ศ. 1829
ไกเซอร์วอลเซอร์
ไกเซอร์วอลเซอร์, โอปุส 437 (; ; วอลซ์จักรพรรดิ) เป็นเพลงวอลซ์โดยโยฮันน์ ชเตราสส์ ที่สอง แต่งขึ้นเพื่อใช้บรรเลงในงานเลี้ยงที่จัดขึ้นโดยจักรพรรดิฟรันซ์ โยเซฟที่ 1 แห่งออสเตรีย ในโอกาสที่เสด็จเยือนเยอรมนี เมื่อเดือนสิงหาคม ค.ศ. 1889 ในฐานะพระราชอาคันตุกะในสมเด็จพระจักรพรรดิวิลเฮล์มที่ 2 แห่งเยอรมนี ใช้บรรเลงเป็นสัญลักษณ์แทนมิตรภาพระหว่างสองประเทศ
เดิมชเตราสส์ตั้งชื่อเพลงนี้ว่า "Hand in Hand" แต่ผู้ตีพิมพ์โน้ตดนตรีของชเตราสส์แนะนำให้ใช้ชื่อ "Kaiser-Walzer" ให้มีความหมายเป็นกลาง สามารถนำไปใช้บรรเลงในงานของกษัตริย์พระองค์อื่นได้ด้วย ผลงานชิ้นนี้ออกแสดงครั้งที่เบอร์ลิน เมื่อวันที่ 21 ตุลาคม ค.ศ. 1889
ชเตราสส์ได้เรียบเรียงงานชิ้นนี้เป็นพิเศษให้เหมาะสำหรับการนั่งฟัง นอกเหนือจากเพลงวอลซ์ทั่วไปที่ใช้สำหรับการเต้นรำ
โคนาครี
โคนาครี () เป็นเมืองหลวงและเมืองที่ใหญ่ที่สุดของประเทศกินี ในแอฟริกาตะวันตก ตั้งอยู่บนเกาะทอมโบ เป็นเมืองท่าทางทะเลในมหาสมุทรแอตแลนติก เป็นเมืองศูนย์กลางทั้งทางด้านเศรษฐกิจ การเงิน และวัฒนธรรมของประเทศกินี ในปี ค.ศ. 2009 มีประชากร 1,548,500 คน
ธรณีสงฆ์
ธรณีสงฆ์ (ทอ-ระ-นี-สง) หมายถึง ที่ดินที่เป็นของวัด มักใช้ซ้อนว่า ที่ธรณีสงฆ์ ที่ธรณีสงฆ์ไม่ใช่ที่ซึ่งเป็นวัดหรือบริเวณวัด แต่เป็นที่ดินซึ่งพุทธศาสนิกชนผู้มีใจศรัทธายกให้เป็นของวัด ถือเป็นสมบัติเป็นกรรมสิทธิ์ของวัด ซึ่งวัดจะได้รับผลประโยชน์จากที่ดินนั้น ที่ธรณีสงฆ์นั้นผู้ใดจะเข้ายึดครองหรือจะโอนกรรมสิทธิ์ให้ผู้ใดไม่ได้ นอกจากจะมีการออกพระราชบัญญัติเวนคืนเท่านั้น
ที่ธรณีสงฆ์ หรือ ที่ดินของวัด ถือเป็นสาธารณสมบัติ เป็นกรรมสิทธิ์ของวัด ซึ่งตามพระราชบัญญัติลักษณะปกครองคณะสงฆ์ ร.ศ.121 เดิม ห้ามโอนกรรมสิทธิ์โดยเด็ดขาด ในปัจจุบันสามารถโอนกรรมสิทธิ์ได้ โดยตรากฎหมายเป็นพระราชบัญญัติเวนคืน และเป็นไปเพื่อการสาธารณประโยชน์ เช่น ด้านการคมนาคม การชลประทาน การทำนิติกรรมใดๆ อันจะทำให้เกิดการเปลี่ยนแปลงของกรรมสิทธิ์เกี่ยวกับที่ธรณีสงฆ์จะตกเป็นโมฆะทั้งหมด การครอบครองปรปักษ์ก็ไม่ทำให้ได้มาซึ่งกรรมสิทธิ์ในที่ธรณีสงฆ์
บูจุมบูรา
บูจุมบูรา (Bujumbura) เป็นเมืองหลวง เมืองใหญ่ที่สุด และเมืองท่าสำคัญของประเทศบุรุนดี ตั้งอยู่ปลายสุดด้านเหนือของทะเลสาบแทนกันยีกา เป็นเมืองสำคัญในการส่งสินค้าส่งออกของประเทศ เช่น กาแฟ สิ่งทอ